Aalborg Stiftstidende, 1828-08-11
Forholdsreglerne, De har truffet, for at regulere Korn indførselen, i hvilke en hensigtsmæssig Beskyttelse af den indenlandske Agerdyrkning, er forbunden med de nødvendige Foranstaltninger imod Følgerne af en utilstrækkelig Høst, ville, som Hs. Majestæt tillidsfuldt venter, befordre alle Undersaatters uadskillelige Jnteresse. Vi ere befalede at tilkjendegive Dem, at Hs. Majestæt af sine Allierede og alle udenlandske Magter vedvarende erholder Forsikkring om den venskabeligste Stemning imod dette Land. Hs. Majestæts Bestræbelser for, i Forening med sine Allierede, Kongen af Frankrig og Keiseren af Rusland, at bevirke Fredsstiftelse i Grækenland, er bleven fortsat med uformindsket Jver. Hans keiserl. Majestæt har fundet sig i den Nødvendighed, at erklære den ottomanniske Port Krig, af Grunde, som udelukkende angaae hans egne Besiddelsers Jnteresse; og ikke staae i nogen Forbindelse med Stipulationerne i Tractaten af 6te Juli. Hs. Majestæt beklager inderlig disse Fjendtligheders Udbrud og vil Jntet undlade, hvad en venskabelig Mellemkomst kan bevirke til at gjenoprette Freden. De i Tractaten af 6te Juli deeltagende Magter vedblive uforandret deres Beslutning, at bringe dens Formaal i Opfyldelse. Hs. keiserl. Majestæt har indvilliget i at afholde sig i Middelhavet fra Udøvelsen af alle de Rettigheder, som tilkomme ham i Egenskab af en krigførende Magt, og at tilbagekalde de separate Jnstructioner, som vare blevne tildeelte befalingsmanden, over hans Sømagt i hine Farvande, med Hensyn til fjendtlige Operationer imod den høie Port. Hs. Majestæt vil derfor vedblive at forene sine Bestræbelser med Kongen af Frankrigs og Keiseren af Ruslands, til en fuldkommen Udførelse af Stipulationerne i Londoner-Tractaten. - Vi ere befalede at tilkjendegive Dem, at Hs. Majestæt, da han sidst talede til Dem, havde al Grund til at haabe, at de Forholdsregler, som bleve trufne, for at ordne Forvaltningen af Portugals Regjering, indtil den Tid, da Keiseren af Brasilien ville have fuldstændig fuldført sin Renonciation paa den portugisiske Trone, vilde have sikkret og befordret et Lands Fred og Lykke, for hvis Velfærd Hs. Majestæt føler saa inderlig Deeltagelse. Disse grundede Forventninger ere ikke gaaede i Opfyldelse; ikke agtende paa Hs. Majestæts alvorlige Raad og gjentagne Forestillinger, har man i Portugal gjort Skridt, ifølge hvilke Hs. Majestæt og alle i Samklang med ham handlende Magter i Europa have bortkaldt deres Repræsentantere fra Lissabon. Hs. Majestæt forlader sig paa, at den ophøiede Souverain, som er Huset Braganzas Overhoved, med Viisdom vil vide at gaae en saadan Vei, som kan lede til at opretholde hiin ophøiede Families Jnteresse og Ære, og sikkre Fred og Lykke for de Lande han behersker. Mine Herrer af Underhuset. Vi have befaling at aflægge Dem Hs. Majestæts Tak for de Subsidier De har bevilget til dette Aars Statstjeneste. Med Jagttagelse af den strængeste Sparsommelighed vil Hs. Majestæt anvende dem, og vedblive at underkaste de forskjellige offentlige Anstalter, den modneste Prøvelse i Henseende til enhver fremtidig Reduction, som kan forenes med Kronens Værdighed og Landets varige Jnteresse. Mylords og Herrer! Vi have befaling at ønske Dem til Lykke til Landets almindelige Flor, til de offentlige Jndkomsters glædelige Tilstand. Med særdeles Tilfredshed iagttager Hs. Majestæt Tiltagelsen af vore financielle Hielpekilder, da disse afgive et usvigeligt Beviis for, at Undersaatternes Tilstand vedvarende forbedrer sig. Sluttelig ere vi befalede, at meddele Dem den Forsikkring, at Hs. Majestæts afladelige Bestræbelser ville gaae ud paa: med Eftertryk at befordre en gjensidig Velvillies Aand blandt de fremmede Magter, at opmuntre Jndustrien i sine egne Besiddelser, at udvide deres Handel og overhovedet paa gavnligste Maade at virke for deres Vel.